text: [{"text_idx": "#000000", "text": "Ny\u0301ggjur venjari er settur til a-landsli\u00f0i\u00f0 hja\u0301 kvinnum. Talan er um danan Claus Mogensen."}, {"text_idx": "#000001", "text": "Claus er 50 a\u0301ra gamal og hevur dru\u0301gvar royndir sum venjari i\u0301 b\u00e6\u00f0i donskum, norskum og turkiskum hondbo\u0301lti. Claus hevur vunni\u00f0 tvey silvurmerki vi\u00f0 Bya\u030asen i\u0301 bestu norsku kvinnudeildini og var valdur til a\u0301rsins venjara i\u0301 Noreg i\u0301 2016. Claus vandi kvinnurnar hja\u0301 K\u00f8benhavn Ha\u030andbold fra\u0301 2016-2022, har hann eisini vann danska meistarheiti\u00f0 i\u0301 2018. Claus ver\u00f0ur venjari hja\u0301 Horsens komandi kappingara\u0301r, samstundis sum hann ver\u00f0ur venjari hja\u0301 f\u00f8royska kvinnulandsli\u00f0num.Claus vi\u00f0merkir til ny\u0301ggju uppga\u0301vuna, \u201djeg er meget glad og be\u00e6ret over at fa\u030a muligheden for at tr\u00e6ne det f\u00e6r\u00f8ske landshold. F\u00e6r\u00f8erne har de seneste a\u030ar udviklet en ha\u030andboldeufori, der er meget fa\u030a lande forundt. Med det i tankerne og den flotte udvikling ha\u030andbolden har haft pa\u030a fa\u030a a\u030ar g\u00f8r, at jeg tror, vi kan ga\u030a i herrernes fodspor og inden for fa\u030a a\u030ar sikre os deltagelse ved et mesterskab.\u201dMark Lausen-Marcher, i\u0301tro\u0301ttastjo\u0301ri i\u0301 HSF, vi\u00f0merkir, \u201dvit eru serstakliga gla\u00f0 fyri, at ta\u00f0 hevur eydnast at fa\u0301a Claus Mogensen sum venjara til kvinnurnar. U\u0301rslitini hja\u0301 Claus tala fyri seg og halda vit, at hann er ein venjari, sum flyta kvinnulandsli\u00f0i\u00f0 n\u00e6stu stigini. Claus er ein forvitin og moderna\u00f0ur venjari, sum riggar v\u00e6l til okkara sp\u00e6listi\u0301l og sum kann vera vi\u00f0 til at menna okkara ungu landsli\u00f0sleikarar.\u201dClaus tekur vi\u00f0 starvinum vi\u00f0 dags dato og hevur fyrstu venjingarnar saman vi\u00f0 kvinnulandsli\u00f0num i\u0301 komandi viku. Sa\u0301ttma\u0301lin er i\u0301 fyrstu atl\u00f8gu galdandi til 1. januar 2026."}, {"text_idx": "#000006", "text": "B\u00e6\u00f0i H71-kvinnur og Neistakvinnur vunnu annan European Cup dyst i\u0301 vikuskiftinum. Hja\u0301 H71 var hetta to\u0301 ikki nokk, ta\u0301 t\u00e6r taptu sto\u0301rt i\u0301 fyrra dystinum, me\u00f0an Neistin vann eftir brotskast kapping."}]